《南陌梅花诗示张守道守道见和复用前韵》
元代·杨弘道

春寒茅屋晨兴迟，起来倩人为折枝。缅怀骚客赋兰菊，盖喻忠信期君知。

圣贤垂训恶无礼，东家不敢钻穴窥。早梅香好动诗兴，已恐落英嗟后时。

故园桃李委尘土，怨调曾托长相思。小儿虮虱满黄发，何处乱山寻玉卮。

作者简介：淄川人，字叔能，号素庵。气高古，不事举业，磊落有大志。文章极自得之趣。有《小亨集》。